РЕШЕНИЕ НА КОМИСИЯТА
от 27 ноември 2009 година
за изменение на Решение 2009/821/ЕО по отношение на списъка на граничните инспекционни пунктове
(нотифицирано под номер C(2009) 9199)
(текст от значение за ЕИП)
(2009/870/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на директиви 89/662/ЕИО, 90/425/ЕИО и 90/675/ЕИО (1), и по-специално член 6, параграф 4, втора алинея, последно изречение от нея,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (2), и по-специално член 6, параграф 2 от нея,
като има предвид, че:
(1)
С Решение 2009/821/ЕО на Комисията от 28 септември 2009 г. относно съставяне на списък на граничните инспекционни пунктове, определяне на някои правила относно инспекциите, извършвани от ветеринарните експерти на Комисията, и определяне на ветеринарните единици в TRACES (3), се установява списък на граничните инспекционни пунктове, одобрени в съответствие с директиви 91/496/ЕИО и 97/78/ЕО. Списъкът е установен в приложение I към посоченото решение.
(2)
Инспекционната служба на Комисията - Хранителна и ветеринарна служба (FVO), проведе инспекция на граничния инспекционен пункт на летището в Копенхаген в Дания. Резултатите от инспекцията са удовлетворителни. Поради това в списъка, установен в приложение I към Решение 2009/821/ЕО, следва да бъде добавен допълнителен инспекционен център.
(3)
Вследствие на направените от Дания, Франция, Италия и Португалия съобщения някои категории животни или продукти от животински произход, които могат да бъдат проверявани в някои вече одобрени в съответствие с Решение 2009/821/ЕО гранични инспекционни пунктове, следва да бъдат добавени в списъка на граничните инспекционни пунктове за посочените държави-членки, установен в приложение I към посоченото решение.
(4)
Вследствие на резултатите от проведените от FVO инспекции в съответствие с Решение 2009/821/ЕО и на направените от Франция, Ирландия и Италия съобщения някои категории животни и продукти от животински произход, които могат да бъдат проверявани в някои вече одобрени в съответствие с Решение 2009/821/ЕО гранични инспекционни пунктове, следва да бъдат заличени от списъка на граничните инспекционни пунктове за посочените държави-членки, установен в приложение I към посоченото решение.
(5)
Вследствие на направено от Латвия съобщение списъкът на граничните инспекционни пунктове за тази държава следва да бъде изменен, за да се вземе предвид временното преустановяване на дейността на един от нейните гранични инспекционни пунктове.
(6)
Вследствие на направените от Белгия, Германия и Франция съобщения някои гранични инспекционни пунктове за тези държави следва да бъдат заличени от списъка на граничните инспекционни пунктове, установен в приложение I към Решение 2009/821/ЕО.
(7)
Вследствие на направено от Италия съобщение списъкът на граничните инспекционни пунктове за тази държава следва да бъде изменен, за да се вземе предвид промяната в наименованието на един от нейните гранични инспекционни пунктове.
(8)
Освен това Белгия съобщи, че съоръжението OCHZ на граничния инспекционен пункт в Зеербрюге е затворено и е изградено ново инспекционно съоръжение.
(9)
Поради това Решение 2009/821/ЕО следва да бъде съответно изменено.
(10)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2009/821/ЕО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 27 ноември 2009 година.